मौसम विभाग द्वारा आज उत्तर भारत के कई इलाकों के साथ देश के दक्षिण भारत के अलावा अगले 24 घंटे में हरियाणा, पंजाब, हिमाचल प्रदेश और उत्तराखंड में अगले दो-तीन दिनों में भारी बारिश की संभावना जताई थी. वहीं, महाराष्ट्र और गुजरात के लोगों को बारिश से राहत मिली है. रिमझिम बारिश से मौसम में बदलाव हो गया है. जहां लोगों को गर्मी से राहत मिली है. वहीं, किसान भी मौसम को देख किसान गदगद हैं. किसानों ने धान की रोपाई के साथ-साथ खरीफ के मौसम की फसल की बोआई तेज कर दिए हैं. इससे पहले सोमवार (23 जुलाई) को भी राजधानी दिल्ली सहित एनसीआर के कई इलाकों में झमाजम बारिश हुई थी. करीब तीन घंटे तक हुई झमाझम बारिश से राजधानी पानी-पानी हो गई थी. शहर के लगभग सभी क्षेत्रों में हुई भारी बारिश से जगह-जगह जलभराव हो गया. सड़कों और कॉलोनियों में पानी भर गया. इसके चलते लोगों को खासी दिक्कतों का सामना करना पड़ा.